Եթե նույնիսկ երբեմն ձայները բարձրացնում էին, շատ չէին վիճում: Կռիվը, վեճը, աղմուկը էներգիայի անիմաստ կորուստ է: Այսպես ասելով այնքան լարվածություն էին կուտակել իրենց մեջ: Խմբի անդամները երբեմն ուրիշների էլ էին բերում, ընկերներ, աշխատակիցներ կամ նորածանոթ օտարներ, ավելի հաճախ մենակ էին գալիս: Խումբը մի օրգանիզմ էր, ուր բոլորը ցույց էին տալիս իրենց տարբերությունները, բայց ոչ ոք իր տարբերությունը մյուսների հանդեպ ճնշում գործադրելու համար չէր օգտագործում: